CELEX: 62020CN0524
Language: fi
Date: 2020-10-20 00:00:00
Title: Asia C-524/20: Ennakkoratkaisupyyntö, jonka Městský soud v Praze (Tšekki) on esittänyt 20.10.2020 – VÍTKOVICE STEEL, a.s. v. Ministerstvo životního prostředí

21.12.2020   
            
            
               FI
            
            
               Euroopan unionin virallinen lehti
            
            
               C 443/15
            
         
      Ennakkoratkaisupyyntö, jonka Městský soud v Praze (Tšekki) on esittänyt 20.10.2020 – VÍTKOVICE STEEL, a.s. v. Ministerstvo životního prostředí
      (Asia C-524/20)
      (2020/C 443/16)
      Oikeudenkäyntikieli: tšekki
      
         Ennakkoratkaisua pyytänyt tuomioistuin
      
      Městský soud v Praze
      
         Pääasian asianosaiset
      
      
         Kantaja: VÍTKOVICE STEEL, a.s.
      
         Vastaaja: Ministerstvo životního prostředí
      
         Ennakkoratkaisukysymykset
      
      
                  1)
               
               
                  Edellyttääkö 27.4.2011 annetun komission päätöksen 2011/278/EU (1) 10 artiklan 8 kohta, luettuna yhdessä saman päätöksen liitteen I kanssa, vuosina 2013–2020 jaettavien maksuttomien päästöoikeuksien jakamista laitokselle, jossa hyödynnetään happikonvertteriprosessia, jossa panoksena on hiilikyllästettyä nestemäistä rautaa, joka on tuotu toisen toiminnanharjoittajan laitoksesta, jos voidaan varmistaa, ettei tuotteelle kuuma metalli jaettavien päästöoikeuksien päällekkäisyyksiä eikä kaksinkertaista laskentaa esiinny?
               
            
                  2)
               
               
                  Jos vastaus ensimmäiseen kysymykseen on kieltävä, onko 27.4.2011 annetun komission päätöksen 2011/278/EU 10 artiklan 8 kohta, luettuna yhdessä saman päätöksen liitteen I kanssa, pätemätön tuotteen kuuma metalli osalta siksi, että se on ristiriidassa 13.10.2003 annetun Euroopan parlamentin ja neuvoston direktiivin 2003/87/EY 2 artiklan 1 kohdan kanssa, luettuna yhdessä saman direktiivin liitteen I kanssa, tai mahdollisesti asiaan liittyvien epäselvyyksien vuoksi?
               
            
                  3)
               
               
                  Jos vastaus toiseen kysymykseen on myöntävä, onko 5.9.2013 annetun Euroopan komission päätöksen 2013/448/EU (2) 1 artiklan 1 kohta niin ikään pätemätön tunnuksella CZ-existing-CZ-52-CZ-0102-05 ilmoitetun laitoksen osalta oikeudellisten perusteiden lakkaamisen johdosta?
               
            
                  4)
               
               
                  Jos vastaus ensimmäiseen kysymykseen on myöntävä, voidaanko 5.9.2013 annetun Euroopan komission päätöksen 2013/448/EU 1 artiklan 1 kohtaa ja 2 kohdan kolmatta alakohtaa tulkita tunnuksella CZ-existing-CZ-52-CZ-0102-05 ilmoitetun laitoksen osalta siten, että se mahdollistaa tuotetta kuuma metalli koskevien päästöoikeuksien jakamisen laitokselle Tšekin tekemän uuden hakemuksen perusteella, jos jaettavien päästöoikeuksien päällekkäisyys ja kaksinkertainen laskenta voidaan estää?
               
            
                  5)
               
               
                  Jos vastaus neljänteen kysymykseen on kieltävä, onko 5.9.2013 annetun Euroopan komission päätöksen 2013/448/EU 1 artiklan 1 kohta tunnuksella CZ-existing-CZ-52-CZ-0102-05 ilmoitetun laitoksen osalta pätemätön siksi, että se on ristiriidassa 27.4.2011 annetun Euroopan komission päätöksen 2011/278/EU 10 artiklan 8 kohdan kanssa, luettuna yhdessä kyseisen päätöksen liitteen I kanssa?
               
            
                  6)
               
               
                  Jos vastaus kolmanteen, neljänteen tai viidenteen kysymykseen on myöntävä, miten jäsenvaltion elimen on unionin oikeuden mukaan meneteltävä, jos se on unionin oikeuden vastaisesti jättänyt jakamatta toiminnanharjoittajalle maksuttomia päästöoikeuksia sellaisen happikonvertteriprosessiin käytettävän laitoksen osalta, joka ei ole enää käytössä, ja ajanjakso, jolle päästöoikeuksia jaettiin, on jo päättynyt?
               
            
         (1)  Päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti (tiedoksiannettu numerolla K(2011) 2772) 27.4.2011 annettu komission päätös 2011/278/EU (EUVL 2011, L 130, s. 1).
      
         (2)  Euroopan parlamentin ja neuvoston direktiivin 2003/87/EY 11 artiklan 3 kohdan mukaisista kansallisista täytäntöönpanotoimenpiteistä päästöoikeuksien jakamiseksi maksutta siirtymäaikana (tiedoksiannettu numerolla C(2013) 5666) 5.9.2013 annettu komission päätös 2013/448/EU (EUVL 2013, L 240, s. 27).